wontêning tindak pamilih ingriku lajêng anuwuhakên botên panarimahipun bangsa Arab, awit lajêng badhe kêdhêsêk panguwaosipun wontên ing babagan pamilih. Malah salajêngipun wontên tindak ingkang ngangkah murih bangsa sanès ugi milih dhatêng golongan Turki. Dene ingkang badhe dipun têtêpakên dados gupêrnur ing Iskandarun bangsa Turki, mangka nyatanipun kawontênanipun ingriku langkung kathah tiyangipun Arab. Tuwin malah tumrap pangkat ingkang agêng-agêng inggih sampun kathah ingkang dhawah ing bangsa Turki. Mila lajêng nuwuhakên kanêpsoning golongan sanès wau, kados ingkang pinanggih ing sapunika.